Diari Oficial de la Generalitat Valenciana


Sumari del DOGV 7952, del 05-01-2017 (2016/9683)

Informació pública de l'expedient de revisió de l'autorització ambiental integrada de les instal·lacions de Cales de la Plana, SA, amb emplaçament a partida la Pedrera, s/n, de Xilxes, per a la seua adaptació al que arreplega el document de conclusions de millors tecnologies disponibles per a la fabricació de ciment, calç i òxid de magnesi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2016/9683


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions de Cales de la Plana, SA, amb emplaçament a partida la Pedrera, s/n, de Xilxes, per a la seua adaptació al que arreplega el document de conclusions de millors tecnologies disponibles per a la fabricació de ciment, calç i òxid de magnesi. [2016/9683]  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 107/16 IPPC, relatiu a Cales de la Plana, SA, amb CIF Z35942556 i domicili a partida la Pedrera, s/n, de Xilxes (Castelló), que té com a objecte la revisió de l'autorització ambiental integrada de les instal·lacions d'una indústria de fabricació de calç.  
  
Peticionari: Cales de la Plana, SA.  
Emplaçament: partida la Pedrera, s/n, de Xilxes (Castelló).  
Projecte: revisió de l'autorització ambiental integrada d'una indústria de fabricació de calç d'acord amb el document de conclusions de les millors tècniques disponibles per a la fabricació de ciment, calç i òxid de magnesi publicat en el DOUE el 9 d'abril de 2013, amb el número 163/2013.  
El que es posa en general coneixement perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, 77, de València, i a l'Ajuntament de Xilxes (Castelló), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 11 de novembre de 2016.- El director general del Canvi Climàtic i Qualitat Ambiental: Joan Piquer Huerga.